அப்படி பண்ணியிருந்தா என் மகளை பத்தி கவலைப்படாம நீயும் ஒரு கல்யாணம் பண்ணி இன்னை குழந்தை குட்டிகளோடு சந்தோஷமா இருந்திருப்ப. எனக்கும் தாய்மாமன் உறவுனா என்னனு புரிஞ்சிருக்கும். இதெல்லாம் நான் இழந்திட்டேன் இல்லையா தங்கச்சி?” என்று கேட்டபோது நான் அண்ணாவின் கண்ணிரை துடைத்துவிட்டு அவன் மார்பில் சாய்ந்தேன். அப்போது என் கண்ணிலும் கண்ணீர் தாரைதாரையாக வழிந்து ஓடியது. அண்ணா என்னை அன்போடு அணைத்து கொண்டான். அத்தனை வருடங்களில் அண்ணா தங்கையாக ஆரத்தழுவி எங்கள் அன்பையும் அரவணைப்பும் வெளிப்படுத்தியது அன்று தான்.